103 મિનિટ એટલે કે 1 કલાક 44 મિનિટની આ ફિલ્મ રોકેટ સ્પીડમાં ભાગે છે. તમને થાય કે સાલ્લુ હવે શું થાશે ? હવે શું થાશે ? અને તમે જે વિચારો તેનાથી વિપરિત થાય. આ પહેલી એવી હોરર ફિલ્મ જોઈ જેમાં કોઈ ભૂત નથી તેમ છતા ભૂત હોવાનો ભાસ થયા કરે. એક્ઝેટલી ઈટ્સ વન કાઈન્ડ ઓફ સ્લેવરી. શા માટે કાળીયાઓ જ અહીં ગુલામ છે, તેનો પ્રશ્ન મગજમાં પરિભ્રમણ કર્યા કરે. જોર્ડન પીલેને આ ફિલ્મ માટે, પોતાની ડેબ્યુ ફિલ્મ માટે ! બેસ્ટ સ્ક્રિનપ્લેનો ઓસ્કર એર્વોડ મળ્યો છે. અને તે આ લાગના જ છે. આમ તો અભિનય માટે ડેનિયલ કાલુલ્યાને પણ નોમિનેશન મળેલું, પણ ડેનિયલ જીતી ન શક્યો. બાકી ડર એટલે શું એ ડેનિયલની આંખોમાં જુઓ તો ખબર પડે. ઈરફાન ખાન આંખોથી અભિનય કરે છે, તે ચોરેનેચોટે આપણે બોલતા હોઈએ છીએ. પણ ડેનિયલે જે આંખથી અભિનય કર્યો છે, તેની સામે પ્રિયા પ્રકાશનું કંઈ ન આવે. કારણ કે ડેનિયલની આંખો જ એટલી મોટી છે. વિચાર આવે કે, શા માટે તેણે બ્લેક પેન્થર જેવી હલકી કક્ષાની સ્ક્રિપ્ટવાળી ફિલ્મ કરી. આમ જુઓ તો ડેનિયલને બ્લેક પેન્થર બનાવવામાં કોઈ નુકશાન ન હતું.